

***Број: 02 - \_\_\_\_\_\_\_\_\_\_П Р Е Д Л О Г***

***\_\_\_\_\_\_\_ 2025 година***

***С к о п ј е***

***ЗАПИСНИК***

***од Петтата седница на Управниот одбор на***

***Фондот за здравствено осигурување на Република Северна Македонија,***

***одржана на 24 јануари 2025 година со почеток во 13,05 часот****,*

***по пат на конференциска врска,***

***согласно член 20 на Деловникот за работата на Управниот одбор***

***Присутни членови на Управниот одбор:***

* *д-р Бесник Хамити- претставник од Министерсто за здравство–претседател;*
* *Ирена Петковски- претставник од Министерството за финансии – заменик на претседателот;*
* *д-р Димитар Димитриевски - претставник од здружението на пензионерите– член;*
* *Маја Чемерикиќ Велковска– претставник од Организацијата на потрошувачи – член;*
* *проф. д-р Калина Гривчева Старделова- претставник од Фармацевтска комора на Македонија;*
* *Трпе Деаноски- претставник од Сојузот на синдикатите на Македонија – член;*

***Отсутни членови на Управниот одбор:***

* *Бранко Азески- претставник од Сојуз на стопански комори на Македонија;*

***Присутни од ФЗОРСМ:***

* *Бранко Аџигогов, ВД Директор на ФЗОРСМ;*
* *Христо Трповски, раководител на одделението за регрес и судски постапки,во својство на лице одговорно за организирање на работата на Управниот одбор на ФЗОРСМ;*
* *Емилија Младеновска,со овластување деловен секретар во својство на записничар.*
* *Кристина Христова, со овластување директор на секторот за фармација*
* *Ирена Барутоска, републички контролор инспектор*
* *Блерина Туши, републички контролор*
* *Мелиха Рахим, соработник за фармација*

***Други присутни****:*

* *Весна Настеска Недановска- Раководител на сектор за фармација во Министерство за здравство*

*На почетокот на седницата, Управниот одбор утврди дека претседател во 2025 година, како претставник од Министерството за здравство е Бесник Хамити кој потоа ја отвори и водеше седницата. Најпрвин утврди дека во работата на седницата се вклучени пет членови на Управниот одбор, а дека членот Трпе Деаноски пред седницата по пат на е-маил гласал за Предлогот за утврдување на референтни цени на лекови што не се на Листата на лекови, а се сметаат за основни здравствени услуги и кои јавните здравствени* ***у****станови ги набавуваат по претходна согласност од Министерство за здравство и Фонд за здравствено осигурување. Со тоа се смета дека и тој учествувал во работата на седницата и условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

# Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерство за здравство и Фонд за здравствено осигурување;

*Управниот одбор го прифати предлогот дневен ред и за седницата едногласно го усвои следниот*

***Д Н Е В Е Н Р Е Д***

# Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени истанови ги набавуваат по претходна согласност од Министерство за здравство и Фонд за здравствено осигурување;

*Потоа се пристапи кон разгледување на единствената точка на дневниот ред.*

# ТОЧКА 1 - Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерство за здравство и Фонд за здравствено осигурување

*Објаснување на предлогот даде ВД директорот Аџигогов и укажа на тоа дека согласно Законот за здравствено осигурување,* *како основни здравствени услуги се сметаат и лековите што не се наоѓаат на Листата на лекови кои паѓаат на товар на Фондот, а кои јавните здравствени услуги ги набавуваат по претходна согласност од Министерството за здравство и Фондот за здравствено осигурување. Од страна на ЈЗУ УК за детски болести и ЈЗУ УК за радиотерапија и онкологија до Фондот е доставено итно барање за добивање согласност за набавка на лекови кои не се наоѓаат на Листата на лекови кои паѓаат на товар на Фондот. Согласно Правилникот за изменување и дополнување на Правилникот за начинот и методологијата за утврдување на референтни цени на лекови.*

*Маја Чемерикиќ Велковска, постави прашање според кои критериуми и акти Министерството за здравство издава Согласност на Барањата на ЈЗУ за лекови кои не се на Листата на товар на ФЗОРСМ, а се сметаат за основни здравствени услуги, а за кои ФЗОРСМ треба да утврди референтни цени. Од повиканиот претставник од Министерството беше добиена информација дека Согласноста се издава за "хемиска супстанција" и дека во истата е нагласено дека примената на лековите треба да биде во рамките не предвидениот буџет на ЈЗУ и без обврска на ФЗОРСМ за дополнителни средства.*

*Бесник Хамити, информираше дека лековите се применуваат согласно со протоколите кои се во сила. Исто наведе дека се во подготовка и нови протоколи во чија подготовка се вклучени и клиниките од кои очекуваме мислење и кога ќе бидат готови ќе ги објавиме во Службен весник.*

*Потоа земаа учество и останатите членови наУправниот одбор по што дискутираа, поставуваа прашања и даваа свои мислења и одговори.*

*Бранко Ацигогов, истакна дека по утврдувањето на референтните цени на денешната седница потребните средства за нивната набавка ќе бидат предвидени во договорните надоместоци на здравствените установи за 2025 година што ќе бидат предложени за утврдување на следната седница на Управниот одбор. Средстварта пак за анексите кој болниците ќе треба да ги склучат на сегашните договори, и веќе ги имат во техничките буџети.*

*Со тоа дискудијата беше исцрпена и се пристапи кон гласање.*

*Сите членови на Управниот одбор, гласаа за предлогот со што Управниот одбор едногласно донесе*

***Одлука***

***за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерство за здравство и Фонд за здравствено осигурување***

*Со тоа, дневниот ред беше исцрпен по што претседателот Бесник Хамити во 13,45 часот ја заклучи Петата седница на Управниот одбор на Фондот.*

***Записничар, Управен одбор/Bordi drejtues***

***Емилија Младеновска Претседател/Kryetar,***

***D-r Besnik Hamiti***